Наполеон наноси пораз Аустријанцима код Екмила. Већ 12. маја он улази у Беч. Надвојвода Карло прелази на леву обалу Дунава. Наполеон га гони и наноси му тежак пораз код Ваграма. Британци су покушали да се искрцају код места Флесинг у Холандији, али су потиснути. Истерао их је министар Фуше уз помоћ белгијске националне гарде. Аустрија је дефинитивно поражена што је означило и крај Тиролског устанка. Мировни уговор потписан је у Шенбруну 14. октобра 1809. године. Аустрија губи Галицију (са Краковом) која је подељена између Великог Варшавског војводства и Русије, део Горње Аустрије припојен Баварској и делове Хрватске, Словеније, Трст и Ријеку (са Истром и Далмацијом формирале Илирске провинције са центром у Љубљани).